Наступао је за репрезентацију Чешке, за коју је одиграо 47 мечева и учествовао на Европским првенствима 1996. (где су освојили сребрну медаљу) и 2000. године. Дана 11. јуна 2000. године, судија Пјерлуиђи Колина доделио му је црвени картон у завршним тренуцима утакмице између Чешке и Холандије на Европском првенству 2000. Латал, који је већ био замењен у том мечу, кажњен је због непримерених речи и протеста, после одлуке Колине да Холанђанима досуди пенал у последњем минуту меча.